CELEX: C2004/217/51
Language: sl
Date: 2004-08-28 00:00:00
Title: Zadeva T-215/04: Tožba Združenega kraljestva Velika Britanija in Severna Irska proti Komisiji Evropskih skupnosti, vložena dne 9. junija 2004

28.8.2004   
            
            
               SL
            
            
               Uradni list Evropske unije
            
            
               C 217/29
            
         Tožba Združenega kraljestva Velika Britanija in Severna Irska proti Komisiji Evropskih skupnosti, vložena dne 9. junija 2004
   (Zadeva T-215/04)
   (2004/C 217/51)
   Jezik postopka: angleščina
   Združeno kraljestvo Velika Britanija in Severna Irska, ki ga zastopa M. Bethell, zastopnik, ob sodelovanju D. Anderson QC in H. Daves, Barrister, z naslovom za vročanje v Luxembourgu, je dne 9. junija 2004 na Sodišče prve stopnje Evropskih skupnosti vložilo tožbo proti Komisiji Evropskih skupnosti.
   Tožeča stranka Sodišču prve stopnje predlaga, da:
   
               —
            
            
               izpodbijano odločbo v celoti razglasi za nično;
            
         
               —
            
            
               Komisija Evropskih skupnosti naloži plačilo stroškov tožeče stranke.
            
         Tožbeni razlogi in bistvene navedbe
   Tožeča stranka izpodbija odločbo Komisije z dne 30. marca 2004 o shemi pomoči, ki jo Združeno kraljestvo namerava uveljaviti kot reformo Vlade Gibraltarja o obdavčitvi gospodarskih subjektov (1).
   Tožeča stranka v podporo svoji tožbi navaja, da imajo ugotovitve Komisije o regionalni selektivnosti vsebinske napake o dejstvih in so pravno nepravilne.
   Tožeča stranka navaja, da Gibraltar, ki je kolonija, katere samoupravo mora Združeno kraljestvo skladno z Listino Združenih narodov razviti, ni del Združenega kraljestva po nacionalnem pravu, mednarodnem pravu in pravu Skupnosti. Nadalje tožeča stranka navaja, da je Gibraltar ločen od Združenega kraljestva in da od Združenega kraljestva ne prejema subvencij ali denarnih pomoči. Tožeča stranka tudi navaja, da sta davčna sistema Združenega kraljestva in Gibraltarja v celoti ločena in nepovezana in da predlogi reform ne predstavljajo znižanja davkov veljavnega davčnega sistema v Združenem kraljestvu. Po navedbah tožeče stranke pristop Komisije krši načelo enakega obravnavanja v tem, da ukrepi, ki jih sprejmejo asimetrično razvite regije niso obravnavani kot državna pomoč, medtem ko to so isti ukrepi, ki jih sprejmejo asimetrično razvite regije
   Tožeča stranka trdi da so zaključki Komisije glede vsebinske selektivnosti pravno nepravilni in nezadostno obrazloženi.
   Tožeča stranka zaključno tudi navaja, da je Komisija kršila njeno pravico da se izjasni s tem, da med postopkom po členu 88(2) ES ni obravnavala določenih vprašanj na katere je oprla svojo odločbo.
   
      (1)  Državna pomoč C 66/2002 – reforma Vlade Gibraltarja, ki se nanaša na obdavčitve gospodarskih subjektov